Supercupa Europei: Bayern Munchen - Sevilla , joi, ora 22:00 , Digi Sport 1

Turul 3, UEL: Djurgarden - CFR Cluj, joi, ora 20:00, Digi Sport 1

UPDATE 18:06 "Dublă" Ianis Hagi, în minutul 30 al partidei.

UPDATE 18:04 Ianis Hagi a înscris pentru România, care are din nou două goluri avantaj.

UPDATE 18:01 Adrian Ilie reuşeşte "tripla" pentru "Generaţia de Aur", care conduce cu 4-3.

UPDATE 17:58 Viorel Vancea a egalat în minutul 23 pentru "Prietenii lui Neşu". Scorul este 3-3.

UPDATE 17:51 Ramses Gado a redus din handicap pentru "Prietenii lui Neşu", în minutul 15.

UPDATE 17:50 Adrian Ilie reuşeşte "dubla" pentru "Generaţia de Aur", care conduce cu 3-1.

UPDATE 17:47 Ionel Dănciulescu a readus în avantaj echipa României.

UPDATE 17:44 "Prietenii lui Neşu" au egalat în minutul 9, prin Claudiu Keşeru.

UPDATE 17:38 Adrian Ilie a deschis scorul pentru "Generaţia de Aur" a României în partida contra prietenilor lui Mihai Neşu.

UPDATE 17:20 UEFAntasticii au câştigat cu 3-1 partida contra prietenilor lui Neşu.

UPDATE Ora 17:13. Ogăraru a urcat din nou diferenţa de două goluri, printr-un şut din mijlocul careului. În poartă se afla Marius Popa, scor 3-1.

UPDATE Ora 17:08. Claudiu Keşeru a reuşit să marcheze golul orădenilor lui Mihai, scor 2-1, printr-o scăriţă perfectă.

UPDATE Ora 17:00. În decurs de două minute, Andrei Cristea a marcat de două ori în poarta adversarilor, apărată de Cosmin Vâtcă. UEFAntasticii - Prietenii lui Neşu 2-0.

UPDATE Ora 16:51. Va începe a doua partidă a galei. ”Prietenii lui Neșu” se vor duela cu ”UEFAntasticii!”

UPDATE Ora 16;45. MIN. 30 - FINALUL PRIMULUI MECI

UPDATE Ora 16:43. Min. 29 - GOOOOOL Generația de Aur: 1-2, ADRIAN ILIE! ”Cobra” a izbutit dubla, după o pasă a lui Adi Popa.

UPDATE Ora 16:34. Min. 20 - GOOOOOL Generația de Aur: 1-1, ADRIAN ILIE! ”Cobra” a marcat elegant, după o fază superbă la care a contribuit și Ianis Hagi.

UPDATE Ora 16:17. Min. 3 - GOOOOOL UEFAntasticii: 1-0, ANDREI CRISTEA! Atacantul a deschis scorul, cu un șut plasat la colțul lung, în dreapta lui Stelea, după o pasă de mare efect a lui Nicolae Dică. Tehnicianul FCSB nu s-a sfiit astfel să colaboreze cu omul care i-a furat titlul în Liga 1.

Vezi în video-ul următor dialogul minunat cu trei dintre cei mai mai fotbalişti ai României: Gică Hagi, Gică Popescu şi Ilie Dumitrescu

Hagi, Ilie Dumitrescu şi Gică Popescu

UPDATE Ora 16:12. Primul meci al galei ”Uniți pentru Mihai” va aduce față în față UEFAntasticii și Generația de Aur. A început partida.

UPDATE Ora 16:09. Atmosfera de pe stadionul din Oradea este absolut superbă. Jucătorii celor trei echipe, care se vor înfrunta în meciuri directe de câte 30 de minute, au fost ovaționați la scenă deschisă. Echipele UEFAntasticii, cea a Generației de Aur și cea a Prietenilor lui Neșu promit un show pe măsură.

A rămas foarte putin timp până la startul galei ”Uniţi pentru Mihai Neşu”, care va începe în această după-amiază de la ora 16:00, ÎN DIRECT la Digi Sport. Evenimentul, care a ajuns la cea de-a doua ediţie, a a adunat la Oradea numele grele ale fotbalului românesc. Bogdan Stelea, Florin Prunea, Iulian Miu, Miodrag Belodedici, Gabi Popescu, Cosmin Contra, Tibor Selymes, Adrian Ilie, Iosif Rotariu, Adi Popa, Ionuț Lupescu, Costel Gâlcă, Ionel Dănciulescu, Ilie Dumitrescu, Victor Pițurcă, Gică Hagi și Gică Popescu. Petre Marin, George Ogăraru şi ceilalţi colegi ai lui Neşu din generaţia 2006 a Stelei nu vor lipsi de la eveniment.

”Am stat azi-noapte şi m-am gândit ce o să zic când o să vină momentul ăsta. E foarte emoţionant! N-am crezut că o să-mi mai văd foştii colegi, pe toţi odată, uniţi. Le mulţumesc pentru că şi-au rupt din vacanţă pentru a fi aici. Cred că toată lumea va fi foarte bucuroasă. Vă mulţumesc tuturor pentru că sunteţi aici. Cu greu îmi găsesc cuvintele, sunt foarte emoţionat”, a spus Neșu, la conferința de presă din această dimineață, de la Oradea.

Galerie Foto

Gala ”Uniţi pentru Mihai Neşu” va începe la ora 16:00 și va fi transmisă ÎN DIRECT la Digi Sport.

Apoi, rând pe rând, cei prezenți la prezidiu, nume extrem de importante din fotbalul românesc, au ținut să-i mulțumească lui Mihăiță pentru tot ceea ce face cu fundația sa, dar nu numai. ”Noi trebuie să-i mulțumim că suntem aici. Mihăiță este un exemplu pentru noi toți, mai ales când avem probleme să vedem de fapt care este realitatea vieții”, a spus Ionuț Lupescu, fostul candidat la președinția Federației Române de Fotbal.

Mirel Rădoi, cunoscut pentru forța sa din teren, abia și-a mai găsit cuvintele într-un astfel de moment. ”Mihai a fost un coleg și un fotbalist senzațional. Este un om foarte frumos, care merită din partea noastră numai respect”, a spus și managerul sportiv al naționalei României U21.

Fostul căpitan al Stelei a fost completat de un alt fost căpitan, dar al naționalei și al Barcelonei. ”Lumea fotbalului își arată și partea umană în această zi.”

De la un astfel de eveniment nu putea lipsi Gheorghe Hagi, probabil cel mai bun fotbalist român al tuturor timpurilor: ”Sperăm să fie un spectacol pe teren și noi să încercăm să alergăm, să vedem ce mai știm cu mingea. Știu că o să fie greu, dar o să încercăm să ne autodepășim”, a replicat și ”Regele”.

Etichete:

,

,

,

,

,

,

,

,

,

,